Boikaelelo jwa tiro ya go gatisa e sa le e ntse e le go tsweledisa pele dikgang tse di molemo tsa Bogosi jwa Modimo. Go tswa fela kwa tshimologong go ne go ntse go bonala gore Jehofa o ne a segofatsa tiro eno. Go tloga ka 1879 go fitlha ka 1922 go ne go dirisiwa dikhampani tse di dirang kgwebo go gatisa dibuka. Ka 1922 go ne ga hirwa kago ya matlhatlaganyane a le marataro kwa 18 Concord Street kwa Brooklyn mme ga rekwa didirisiwa tse go neng go tla gatisiwa dibuka ka tsone. Ka nako eo, ba le bantsi ba ne ba na le dipelaelo tsa gore a bakaulengwe ba ne ba tla kgona go dira tiro eo. PHUTHEGO ya kwa Antioka e ne e kile ya nna le mathata, mme kganetsano ya ga moaposetoloi Paulo le moaposetoloi Barenabase e ne e le kgang e sele. Banna bano ba ne ba rulaganya mosepele wa borongwa; le fa go ntse jalo, fa ba setse ba dira tshwetso ya gore ba tla tsamaya le mang, ba ne ba nna le “kgalefelano e e botlhoko.” (Dit. 15:39) Ba ne ba kgaogana mme mongwe le mongwe a tsaya tsela ya gagwe. Ba ne ba ganetsana ka morongwa wa boraro—Mareko.